Udformningen af det "moderne" Paris er resultatet af en omfattende [[Haussmanns renovering af Paris|byomlægning i midten af det 19. århundrede]]. I mange hundrede år havde byen været en labyrint af snævre gader og huse, delvis opført i træ, men begyndende i 1852 jævnede [[Baron Haussmann]]s omfattende byomlægning hele kvarterer med jorden for at give plads til brede avenuer med neo-klassiske stenbygninger af ''borgerlig'' karakter på begge sider. Størstedelen af dette 'nye' Paris er stadig det Paris som ses i dag. Disse byplaner fra [[Frankrigs andet kejserdømme|andet kejserdømme]] er stadig aktuelle, idet bystyret i Paris følger den dengang indførte lov om "''alignement''", der fastlagde krav til nybyggeriers placering ud fra en fastsat gadebredde. Bygningers tilladte højde blev ligeledes fastlagt i forhold til bredden af den gade, de ligger ved, og disse regler er kun i ringe omfang fraveget siden midten af det 19. århundrede, hvorfor Paris i hovedsagen er en "lav" by.
Kultur